ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ব্যয় সাশ্রয়ী উপাদানে নির্মিত উন্নতমানের চুম্বক বৈদ্যুতিক যানবাহন চলাচলে আরও সুবিধা এনে দেবে
নয়াদিল্লি, ২১ ডিসেম্বর, ২০২২
বৈদ্যুতিক গাড়ির জন্য যে চুম্বক ব্যবহার করা হয় তা নিওডাইমিয়াম, লোহা এবং বোরনের সাহায্যে তৈরি। গাড়ি চলাচলে সৃষ্ট তাপমাত্রা ১৫০ ডিগ্রি থেকে ২০০ ডিগ্রি সেলসিয়াস পর্যন্ত হওয়ার ফলে ওই চুম্বকের চৌম্বক শক্তি হ্রাস পায়। এক্ষেত্রে ডিসপোজিয়াম ধাতু ব্যবহার করা হয়। কিন্তু বিরল মৃত্তিকা বা রেয়ার আর্থ গোষ্ঠীর এই ধাতু অত্যন্ত ব্যয় সাপেক্ষ। ফলে বৈদ্যুতিক গাড়ি চালানো ব্যয়বহুল হয়ে ওঠে।
কেন্দ্রীয় বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ মেটেরিয়াল্স-এ সেন্টার ফর অটোমোটিভ এনার্জি মেটেরিয়াল্স শাখার বিজ্ঞানীরা নায়োবিয়াম ধাতুর সাহায্যে এই সমস্যার সমাধানের জন্য পরীক্ষা-নিরীক্ষা চালিয়ে সাফল্য অর্জন করেছেন। গবেষণায় দেখা গেছে দামি ডিসপোজিয়ামের পরিবর্তে অপেক্ষাকৃত স্বল্প মূল্যের নায়োবিয়াম ব্যবহার করে বৈদ্যুতিক যানবাহন চালানো সম্ভব।
কেন্দ্রীয় সরকারের আত্মনির্ভর ভারত অভিযানের সঙ্গে সাযুজ্য রেখে বিজ্ঞান ও প্রযুক্তি গবেষণা পর্ষদ, ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ মেটেরিয়াল্স-কে নায়োবিয়াম ব্যবহার করে বৈদ্যুতিক গাড়ির জন্য নতুন ধরনের চুম্বক তৈরির কারখানা গড়ে তুলতে সাহায্য করছে। এরফলে আগামীদিনে বৈদ্যুতিক গাড়ি চালানোর ক্ষেত্রে পরিচালনগত অর্থ কম ব্যয় হবে।
PG/CB/NS
(Visitor Counter : 105
প্রধানমন্ত্রীরদপ্তর
প্রধানমন্ত্রী ৯ই মার্চ শ্রীমদ ভাগবত গীতার শ্লোকের ওপর ২১ জন বিদ্বান ব্যক্তির টীকা সম্বলিত পান্ডুলিপি প্রকাশ করবেন
নয়াদিল্লী, ৭ মার্চ, ২০২১
প্রধানমন্ত্রী শ্রী নরেন্দ্র মোদী নতুন দিল্লীর লোক কল্যাণ মার্গে ৯ই মার্চ বিকেল ৫টার সময় শ্রীমদ ভাগবত গীতার শ্লোকের ওপর ২১ জন বিদ্বান ব্যক্তির টীকা সম্বলিত ১১ খন্ডের পান্ডুলিপি প্রকাশ করবেন। জম্মু-কাশ্মীরের উপ-রাজ্যপাল শ্রী মনোজ সিনহা ও ডঃ করন সিং এই অনুষ্ঠানে উপস্থিত থাকবেন।
শ্রীমদ ভাগবত গীতা : মূল লিপি বিদ্যায় সংস্কৃতে বহু টীকা সম্বলিত দুষ্প্রাপ্য সংস্করণ
সাধারণভাবে শ্রীমদ ভাগবত গীতা একটি টীকা দিয়ে প্রকাশ করা হয়। প্রথম বারের মতো শ্রীমদ ভাগবত গীতার সর্বাঙ্গীণ ও তুলনাত্মক একটি সংস্করণ প্রকাশিত হচ্ছে যেখানে বিশিষ্ট ভারতীয় বিদ্বান ব্যক্তিরা গুরুত্বপূর্ণ টীকা দিয়েছেন। ধর্মার্থ ট্রাস্ট এই পান্ডুলিপি তৈরি করেছে। এখানে শঙ্কর ভাষ্য থেকে ভাষানুবাদের ওপর ভারতীয় লিপি বিদ্যায় অনন্য একটি সংস্করণ তৈরি করা হয়েছে। ডঃ করণ সিং জম্মু-কাশ্মীরের ধর্মার্থ ট্রাস্টের চেয়ারম্যান ট্রাস্টি।
তথ্যওসম্প্রচারমন্ত্রক
এনএফএআই-এর সংগ্রহে স্থান পেয়েছে রাজকুমার হিরানী’র ‘পিকে’ চলচ্চিত্রটি
মুম্বাই, ৬ জুলাই, ২০২১
চলচিত্র পরিচালক রাজকুমার হিরানীর ২০১৪-য় তৈরি ‘পিকে’ চলচ্চিত্রের মূল ক্যামেরা নেগেটিভটি ভারতীয় জাতীয় চলচ্চিত্র সংগ্রহশালা -তে স্থান পেয়েছে। সমসাময়িক ভারতীয় চলচ্চিত্র পরিচালকদের মধ্যে অন্যতম হলেন হিরানী, যিনি বেশ কয়েক বছর ধরে তাঁর স্বতন্ত্র চলচ্চিত্রের মধ্যে দিয়ে নিজের উচ্চমানের চলচ্চিত্র নিমার্ণের পরিচয় দিয়েছেন। রাজকুমার হিরানী আজ ‘পিকে’ চলচ্চিত্রটি'র মূল ক্যামেরা নেগেটিভ মুম্বাইয়ের এনএফএআই-এর অধিকর্তা প্রকাশ ম্যাগদুম্র হাতে তুলে দেন।
রাজকুমার হিরানী জানান, এই চলচ্চিত্রের নেগেটিভ সংরক্ষণের বিষয়টি অত্যন্ত গুরুত্বপূর্ণ। পুনেতে এনএফএআই-তে এটি সংগ্রহ করে রাখা হবে। এরজন্য তিনি সন্তোষ প্রকাশ করেন। হিরানী বলেন, একজন চলচ্চিত্র নির্মাতার দায়িত্ব হল চলচ্চিত্রগুলির সংরক্ষণ সুনিশ্চিত করা। এই ক্ষেত্রে এনএফএআই যে কাজ করেছে তিনি তার প্রশংসাও করেন।
এনএফএআই-এর অধিকর্তা প্রকাশ ম্যাগদুম জানান, এই সংগ্রহশালায় ‘পিকে’ চলচ্চিত্রটিকে স্থান দেওয়া যথেষ্ট তাৎপর্যপূর্ণ বিষয়। তিনি বলেন, ২০১৩-১৪ সাল থেকে ভারতীয় চলচ্চিত্র প্রযোজনার ক্ষেত্রে সেলুলয়েড থেকে ডিজিটাল রূপান্তর শুরু হয়েছে। এদিন ‘পিকে’ চলচ্চিত্রের মূল ক্যামেরা নেগেটিভ ছাড়াও ‘থ্রি ইডিয়টস’ চলচ্চিত্রের আউট টেকগুলি সংরক্ষণের জন্য এনএফএআই-এর হাতে তুলে দেওয়া হয়। এছাড়াও হিরানী পরিচালিত চলচ্চিত্রগুলির পোস্টার, লবিকার্ড এবং ছবি সহ প্রচুর গুরুত্বপূর্ণ কাগজ এনএফএআই-কে হস্তান্তর করা হয়।
এফটিআইআই-এর প্রাক্তন ছাত্র হিরানী তাঁর চলচ্চিত্রের মাধ্যমে নানান সামাজিক সমস্যা মোকাবিলা করার উপায় এবং সমসাময়িক বিষয়গুলিকে একটি নতুন দৃষ্টিভঙ্গীর মাধ্যমে তুলে ধরেছেন। এর আগে হিরানীর ‘মুন্নাভাই এমবিবিএস’ , ‘লাগে রহো মুন্নাভাই’  এবং ‘থ্রি ইডিয়টস’ -এই চলচ্চিত্রগুলির মূল নেগেটিভস ইতিমধ্যেই এনএফএআই-তে সংরক্ষিত রয়েছে। রাজকুমার হিরানী পরিচালিত, সম্পাদিত এবং রচিত ‘পিকে’ চলচ্চিত্রটি ভারতীয় সমাজের ওপর একটি দুর্দান্ত রাজনৈতিক ব্যাঙ্গচিত্র। এই চলচ্চিত্রের মাধ্যমে সমাজের কুসংস্কারের ওপর আঘাত হানা হয়েছে।
CG/SS/NS
(Visitor Counter : 174
প্রধানমন্ত্রীরদপ্তর
পবিত্র পুথান্ডু উপলক্ষে প্রধানমন্ত্রী দেশবাসীকে বিশেষ করে তামিল জনগণকে শুভেচ্ছা জানিয়েছেন
নতুন দিল্লি, ১৪ এপ্রিল, ২০২২
প্রধানমন্ত্রী শ্রী নরেন্দ্র মোদী পবিত্র পুথান্ডু উপলক্ষে দেশবাসীকে বিশেষ করে, তামিল ভাই-বোনেদের শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, "সকলকে বিশেষ করে, আমার তামিল ভাই-বোনেদের পুথান্ডুর শুভেচ্ছা।
আগামী বছর সকলের জীবনে সাফল্য ও আনন্দ নিয়ে আসুক। আপনাদের সকলের আশা-আকাঙ্খা পূরণ হোক। প্রত্যেকেই আনন্দে ও সুস্থ থাকুন।"
CG/BD/AS/
(
প্রধানমন্ত্রীরদপ্তর
দেশীয় প্রযুক্তিতে তৈরি মাঝারি পাল্লার দীর্ঘস্থায়ী মনুষ্যবিহীন আকাশযান তাপস-এর তোলা ছবি প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ১২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী দেশীয় প্রযুক্তিতে তৈরি মাঝারি পাল্লার দীর্ঘস্থায়ী মনুষ্যবিহীন আকাশযান তাপস-এর তোলা ছবি সকলের সঙ্গে ভাগ করে নিয়েছেন। পরীক্ষামূলক উৎক্ষেপণের সময় ভূপৃষ্ঠ থেকে ১২ হাজার ফুট উচ্চতায় এই ছবিগুলি তোলা হয়েছে।
PG/CB/DM
(
সংস্কৃতিমন্ত্রক
সরকার নেতাজী সুভাষ চন্দ্র বসু ও আজাদ হিন্দ ফৌজের গোপন নথী প্রকাশ্যে এনেছেঃ শ্রী প্রলহাদ সিং প্যাটেল
নতুনদিল্লি, ৩ডিসেম্বর,২০১৯
সরকার নেতাজী সুভাষ চন্দ্র বোস এবং আজাদ হিন্দ ফৌজ সংক্রান্ত সব গোপন নথী প্রকাশ্যে এনেছে। সেগুলি জাতীয় আরকাইভে রাখা হয়েছে।
এর মধ্যে প্রধানমন্ত্রীর দপ্তরের ৫৮টি, স্বরাষ্ট্র মন্ত্রকের ৩৭, বিদেশ মন্ত্রকের ২০০, মন্ত্রীসভার সচিবালয়ের ৯টি—অর্থাৎ মোট তিনশো চারটি নথী ও ফাইল রয়েছে।
জাতীয় আরকাইভে থাকা এই ফাইল গুলির মধ্যে ৩০৩টি ফাইল নেতাজির ওয়েব পোর্টাল www.netajipapers.gov.in-এ আপলোড করা হয়েছে।
কেন্দ্র যে সব ফাইল প্রকাশ্যে আনে সেগুলি সবকটিই জাতীয় আর্কাইভে রাখা হয়। এছাড়া ১৯৯৭ সালে প্রতিরক্ষা মন্ত্রক থেকে আজাদ হিন্দ ফৌজ সংক্রান্ত ৯৯০টি ফাইল, স্বরাষ্ট্র মন্ত্রক থেকে খোসলা কমিশনের ২৭১টি ও বিচারপতি মুখার্জি কমিশনের ৭৫৯টি ফাইল আর্কাইভে দেওয়া হয়। এই ফাইলগুলি সব কটিই ১৯৯৭ সালের পাব্লিক রেকর্ড রুলসের আওতায় প্রকাশ্যে আনা হয়েছে।
লোকসভায় গতকাল এক প্রশ্নের লিখিত জবাবে এই তথ্য জানিয়েছেন, সংস্কৃতি ও পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী প্রলহাদ সিং প্যাটেল ।
CG/CB
(Visitor Counter : 116
প্রধানমন্ত্রীরদপ্তর
গিনেস বিশ্ব রেকর্ডে স্থান করে নেওয়ায় প্রধানমন্ত্রীর সুরাট শহরকে অভিনন্দন
নতুন দিল্লি, ২২ জুন, ২০২৩
(যোগাভ্যাস উপলক্ষে একটি জায়গায় সর্বাধিক জমায়েতের জন্য সুরাট গিনেস বিশ্ব রেকর্ডে স্থান করে নিয়েছে। প্রধানমন্ত্রী শ্রী নরেন্দ্র মোদী একারণে এই শহরকে অভিনন্দন জানিয়েছেন।
গুজরাট সরকারের স্বরাষ্ট্র প্রতিমন্ত্রী শ্রী হর্ষ সাংভির এক ট্যুইট বার্তার প্রত্যুত্তরে প্রধানমন্ত্রী বলেছেন;
"অভিনন্দন সুরাট! দারুণ এক ঘটনা।"
AC/CB/AS
অর্থমন্ত্রক
চেন্নাইয়ে সুসংহত উপায়ে শহরাঞ্চলে বন্যা নিয়ন্ত্রণের জন্য আর্থিক সহায়তায় ভারত এবং এশীয় উন্নয়ন ব্যাঙ্কের মধ্যে ২৫১ মিলিয়ন মার্কিন ডলারের ঋণ চুক্তি স্বাক্ষরিত
নতুন দিল্লি, ২৮ অক্টোবর, ২০২১
চেন্নাই-কোসাথালাইয়ার অববাহিকায় সুসংহত উপায়ে শহরাঞ্চলে বন্যা নিয়ন্ত্রণ এবং ব্যবস্থাপনা গড়ে তোলা, জলবায়ু পরিবর্তন রোধ ও চেন্নাই শহরে বন্যা মোকাবিলা ব্যবস্থাপনা জোরদার করে তোলার জন্য ভারত এবং এশীয় উন্নয়ন ব্যাঙ্কের মধ্যে আজ ২৫১ মিলিয়ন মার্কিন ডলারের আর্থিক ঋণ সহায়তায় চুক্তি স্বাক্ষরিত হয়েছে। এই চুক্তি স্বাক্ষরে ভারতের পক্ষ থেকে উপস্থিত ছিলেন অর্থ মন্ত্রকের আর্থিক বিষয়ক দপ্তরের অতিরিক্ত সচিব শ্রী রজত কুমার মিশ্র। তিনি চেন্নাই-কোসাথালাইয়ার অববাহিকা প্রকল্পের জন্য সুসংহত উপায়ে শহরাঞ্চলে বন্যা নিয়ন্ত্রণের ক্ষেত্রে এই চুক্তি স্বাক্ষর করেছেন। অন্যদিকে, এশীয় উন্নয়ন ব্যাঙ্কের পক্ষ থেকে ভারতের দায়িত্বপ্রাপ্ত আধিকারিক শ্রী টোকিও কোনিশি এই চুক্তি স্বাক্ষর করেন। ঋণ চুক্তি স্বাক্ষরের পর শ্রী মিশ্র জানান, এই আর্থিক সহায়তা চেন্নাই-কোসাথালাইয়ার অববাহিকার বাসিন্দাদের ঘন ঘন বন্যার সমস্যা থেকে মুক্তি পেতে সাহায্য করবে। তিনি জানান, সাম্প্রতিক সময়ে এই অঞ্চলে বন্যার কারণে বহু সম্পত্তির ক্ষয়ক্ষতি এবং প্রাণহানির ঘটনা ঘটেছে। শ্রী মিশ্র আরও বলেন, দুর্যোগ মোকাবিলা পরিকাঠামো গঠন সম্ভব হলে আগামী দিনে বন্যার পাশাপাশি ঘূর্ণিঝড়ের জেরে প্রাণহানির মতো ঘটনা এড়ানো যাবে। এমনকি এই আর্থিক সহায়তা চেন্নাই-কোসাথালাইয়ার অববাহিকা অঞ্চলে পরিবেশ রক্ষা করতে বিশেষ সাহায্য করবে বলেও তিনি উল্লেখ করেন। মিঃ কোনিশি জানান, এই প্রকল্পে বন্যা মোকাবিলায় সুরক্ষা পরিকাঠামো তৈরি করা হবে এবং একই সঙ্গে গ্রেটার চেন্নাই কর্পোরেশন ও চেন্নাইকে আরও সাধারণ মানুষের বসবাসযোগ্য শহরে রূপান্তরিত করে তোলার পরিকল্পনা গ্রহণে সাহায্য করবে। তিনি আরও বলেন, ভারতের একাধিক শহর দুর্যোগ কবলিত। এই সমস্যা মোকাবিলায় বিভিন্ন উদ্যোগ নেওয়া হচ্ছে বলেও তিনি জানান।
চেন্নাইয়ে দ্রুত নগরায়ণ ঘটেছে। তাই এই প্রকল্পটি জলবায়ু পরিবর্তন রোধ করে শহরাঞ্চলে বন্যা মোকাবিলায় সুরক্ষা পরিকাঠামো নির্মাণে বিশেষ সাহায্য করবে। এই প্রকল্পের মাধ্যমে ৫৮৮ কিলোমিটার দীর্ঘ জল নিকাশি ব্যবস্থাপনা গড়ে তোলা হবে। এছাড়াও পাম্পস্টোর স্টেশনগুলিরও উন্নতিসাধন করা হবে। দুর্যোগ মোকাবিলায় চারটি ত্রাণ শিবির নির্মাণ করা হবে। পাশাপাশি বৃষ্টির জল সংরক্ষণের জন্য বিশেষ ব্যবস্থাপনা গড়ে তোলা হবে। এবিষয়ে গ্রেটার চেন্নাই কর্পোরেশনের ইঞ্জিনিয়ারদের প্রশিক্ষণ দেওয়া হবে। এই প্রকল্পটি আগামী দিনে চেন্নাইয়ের নাগরিকদের সুস্থায়ী ও মান সম্পন্ন পৌর পরিষেবা গ্রহণে বিশেষ সাহায্য করবে।
CG/SS/SKD/
(Visitor Counter : 130
প্রধানমন্ত্রীরদপ্তর
প্রধানমন্ত্রী কোপেনহেগেনে ভারত- ডেনমার্ক বাণিজ্য ফোরামে অংশ নিয়েছেন
নতুনদিল্লি, ৩ মে, ২০২২
প্রধানমন্ত্রী শ্রী নরেন্দ্র মোদী, ডেনমার্কের প্রধানমন্ত্রী মেট্টে ফ্রেডেরিকসেন এবং সেদেশের যুবরাজ ফ্রেডেরিকের সঙ্গে কনফেডারেশন অফ ড্যানিশ ইন্ডাস্ট্রিতে ভারত-ডেনমার্ক বাণিজ্য ফোরামের আলোচনায় অংশ নিয়েছেন।
প্রধানমন্ত্রী দু-দেশের অর্থনীতির পরিপূরক দক্ষতা সংক্রান্ত বিষয়গুলির ওপর গুরুত্ব দেন। ভারতে পরিবেশ বান্ধব প্রযুক্তি, কোল্ড চেন, বর্জ্য থেকে সম্পদ, জাহাজ চলাচল এবং বন্দরের মতো ক্ষেত্রে যে বিপুল সম্ভাবনা রয়েছে সেগুলিকে কাজে লাগানোর জন্য ডেনিশ সংস্থাগুলিকে তিনি আমন্ত্রণ জানিয়েছেন। শ্রী মোদী ভারতের বাণিজ্য বান্ধব উদ্যোগের সম্পর্কে বিস্তারিত জানান। যৌথভাবে কাজ করার সুযোগের সদ্ব্যবহারের জন্য তিনি দু-দেশের বাণিজ্যিক সংস্থাগুলিকে আমন্ত্রণ জানান।
ডেনমার্কের প্রধানমন্ত্রী ফ্রেডেরিকসেন দুটি দেশের মধ্যে সেতুবন্ধ রচনায় ব্যবসায়ী সম্প্রদায়ের ভূমিকার কথা তুলে ধরেন।
অনুষ্ঠানে ভারত ও ডেনমার্কের .যে সব ক্ষেত্রের ব্যবসায়িক সংস্থাগুলির সদস্যরা যোগ দিয়েছেন সেগুলি হলঃ-
> পরিবেশ বান্ধব প্রযুক্তি, উদ্ভাবন ও ডিজিটাইজেশন
জ্বালানী মুক্ত ও পুনর্নবীকরনযোগ্য শক্তি
জল, পরিবেশ ও কৃষি
পরিকাঠামো, পরিবহণ ও পরিষেবা
বাণিজ্য ফোরামে বিভিন্ন বাণিজ্যিক প্রতিষ্ঠানের শীর্ষ কর্মকর্তারা যোগ দেন।
ভারতের বাণিজ্যিক প্রতিনিধিদলে ছিলেনঃ-
বাজাজ ফিনসারভ লিমিটেডের চেয়ারম্যান ও ম্যানেজিং ডিরেক্টর শ্রী সঞ্জীব বাজাজ , ভারত ফরজের চেয়ারম্যান ও ম্যানেজিং ডিরেক্টর শ্রী বাবা এন কল্যানী, ডালমিয়া সিমেন্ট  লিমিটেডের ম্যানেজিং ডিরেক্টর ও মুখ্য কার্যনির্বাহী আধিকারিক শ্রী মহেন্দ্র সিংঘি, হিন্দুস্তান পোর্টস প্রাইভেট লিমিটেডের মুখ্য কার্যনির্বাহী আধিকারিক ও ম্যানেজিং ডিরেক্টর শ্রী রিজওয়ান সুমার, হীরানন্দানী গ্রুপের চেয়ারম্যান শ্রী দর্শন হীরানন্দানী, ইন্ডিয়ান হোটেলস কোম্পানী লিমিটেডের ম্যানেজিং ডিরেক্টর ও মুখ্য কার্যনির্বাহী আধিকারিক শ্রী পুনিত ছাতওয়াল, ইনভেস্ট ইন্ডিয়ার ম্যানেজিং ডিরেক্টর ও মুখ্য কার্যনির্বাহী আধিকারিক শ্রী দীপক বাগলা, ওয়ো রুমসের প্রতিষ্ঠাতা ও মুখ্য কার্যনির্বাহী আধিকারিক শ্রী ঋতেশ আগরওয়াল, পিআই ইন্ডাস্ট্রিস প্রাইভেট লিমিটেডের চেয়ারম্যান এমিরিটাস শ্রী সলিল সিংঘল, স্টেট ব্যাঙ্ক অফ ইন্ডিয়ার শ্রী দীনেশ খাঁড়া, টেক মাহিন্দ্রা লিমিটেডের ম্যানেজিং ডিরেক্টর ও মুখ্য কার্যনির্বাহী আধিকারিক শ্রী সিপি গুরনানি ও সুজলোন এনার্জি লিমিটেডের শ্রী তুলসী তাঁতি ।
ডেনমার্কের বাণিজ্যিক প্রতিনিধিদলে ছিলেনঃ-
এভিকের মালিক নিলস আগে কজের, বায়েট্রর মুখ্য কার্যনির্বাহী আধিকারিক পেটর পাল্লিসোজ, কারলসবাগের মুখ্য কার্যনির্বাহী আধিকারিক সিস্ট হার্ট , কোপেনহেগেন ইনফ্রাস্টাকচার পার্টনারসের ম্যানেজিং পার্টনার ইয়াকোব বারুএল পলসন, সিওডব্লুআই অ্যান্ড সিমেন্স উইন্ড পাওয়ারের চেয়ারম্যান জুক্কা পারটোলা, ড্যানফোসের মালিক ইয়োরগেন মাডস ক্লাউসেন, ডিএসভি-র চেয়ারম্যান টোমাস প্লেনবোর্গ, ফসের মূখ্য কার্যনির্বাহী আধিকারিক কিম ভেল্বি হান্সেন , গ্রুন্ডফসের চেয়ারম্যান জেন্স মোবার্গ, হাল্ডোর টোপ্সোসের মূখ্য কার্যনির্বাহী আধিকারিক রোল্যান্ড বান, হেম্পেলের মূখ্য কার্যনির্বাহী আধিকারিক লারস পেটারসন, আইএসএসের চেয়ারম্যান নিলস স্মেডেগার্ড, এল এম উইন্ড পাওয়ার ব্লেডের মূখ্য কার্যনির্বাহী আধিকারিক অলিভার ফন্টান, রামবোলের মূখ্য কার্যনির্বাহী আধিকারিক জ্যা-পিটার সাউল, রকউলের মূখ্য কার্যনির্বাহী আধিকারিক জ্যা বির্গারসন এবং ওরস্টেডের মূখ্য কার্যনির্বাহী আধিকারিক ম্যাডস নিপার।
CG/CB/NS
(
রাষ্ট্রপতিরসচিবালয়
রাষ্ট্রপতি ভবনের পক্ষ থেকে ভিজিটরস অ্যাওয়ার্ডস ২০২১-এর জন্য কেন্দ্রীয় বিশ্ববিদ্যালয়গুলির অনুষদ সদস্য ও শিক্ষার্থীদের কাছ থেকে আবেদনপত্র আহ্বান করা হয়েছে
নতুন দিল্লি, ২৫ আগষ্ট, ২০২১
রাষ্ট্রপতি ভবনের পক্ষ থেকে ভিজিটরস অ্যাওয়ার্ডস ২০২১-এর জন্য কেন্দ্রীয় বিশ্ববিদ্যালয়গুলির অনুষদ সদস্য ও শিক্ষার্থীদের কাছ থেকে অনলাইনে আবেদনপত্র আহ্বান করা হয়েছে।
যেসব ক্ষেত্রে এই ভিজিটরস অ্যাওয়ার্ডস দেওয়া হবে তার মধ্যে রয়েছে- ১) উদ্ভাবনের জন্য ভিজিটরস অ্যাওয়ার্ডস।
২) গবেষণার জন্য ভিজিটরস অ্যাওয়ার্ডস। এর মধ্যে রয়েছে, মানবিক কলা এবং সমাজ বিজ্ঞান। শারীর বিজ্ঞান এবং জীব বিজ্ঞান। ৩) প্রযুক্তি উন্নয়নের ক্ষেত্রেও ভিজিটর পুরস্কারের জন্য আবেদন করা যেতে পারে।
আবেদনকারীরা ওয়েবসাইট মারফত তাদের আবেদন পত্র পাঠাতে পারবেন। ওয়েবসাইট নম্বর- www.presidentofindia.nic.in। এই ওয়েবসাইট নম্বরে গিয়ে 'সেভেন্থ ভিজিটরস অ্যাওয়ার্ডস,২০২১' এই অংশে ক্লিক করতে হবে।
আবেদনপত্র গ্রহণের শেষ দিন ৩১ অক্টোবর, ২০২১।
এ বিষয়ে বিস্তারিত জানা যাবে যে ওয়েবসাইট মারফত, তার নম্বর হচ্ছে-
https://RB.nic.in/visitorawards.
এই ভিজিটরস অ্যাওয়ার্ডস ২০১৪ সাল থেকে শুরু হয়। মূলত কেন্দ্রীয় বিশ্ববিদ্যালয় গুলির মধ্যে স্বাস্থ্যকর প্রতিযোগিতাকে তুলে ধরতে এবং বিশ্বজুড়ে সেরা অনুশীলনে উদ্বুদ্ধ করার লক্ষ্যে এই অ্যাওয়ার্ড দেওয়ার ব্যবস্থা করা হয়েছে।
কেন্দ্রীয় বিশ্ববিদ্যালয়ের ভিজিটর হিসেবে রাষ্ট্রপতি এই পুরস্কার প্রদান করে থাকেন।
CG/ SB
(Visitor Counter : 120
সারওরসায়নমন্ত্রক
হিন্দুস্তান উর্বরক ও রসায়ন লিমিটেডের তিনটি ইউনিটের জন্য ২০১২’র নতুন বিনিয়োগ নীতির প্রযোজ্যতা বাড়ানোর প্রস্তাব মন্ত্রিসভায় অনুমোদিত
নয়াদিল্লি, ২২ মার্চ, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে হিন্দুস্তান উর্বরক ও রসায়ন লিমিটেড  – এর গোরক্ষপুর, সিন্দ্রি ও বারাউনি – এই তিনটি ইউনিটের জন্য ২০১২’র নতুন বিনিয়োগ নীতির প্রযোজ্যতা বাড়াতে সার দপ্তরের প্রস্তাব অনুমোদিত হয়েছে।
কোল ইন্ডিয়া লিমিটেড, এনটিপিসি এবং ইন্ডিয়ান অয়েল কর্পোরেশনের যৌথ উদ্যোগে ২০১৬’র ১৫ই জুন এইচইউআরএল সংস্থাটি তৈরি হয়। এইচইউআরএল সংস্থাটি নতুন গ্যাস-ভিত্তিক ইউরিয়া উৎপাদন কেন্দ্র গড়ে তুলে পূর্বতন গোরক্ষপুর ও সিন্দ্রি ইউনিট এবং বারাউনি ইউনিটের পুনরুজ্জীবন ঘটাচ্ছে। এই তিনটি কেন্দ্রের বার্ষিক উৎপাদন ক্ষমতা ১২.৭ লক্ষ মেট্রিক টন। এইচইউআরএল – এর এই তিনটি ইউরিয়া উৎপাদন প্রকল্প খাতে খরচের পরিমাণ ২৫ হাজার ১২০ কোটি টাকা। গ্যাস অথরিটি অফ ইন্ডিয়া লিমিটেড এই তিনটি ইউরিয়া উৎপাদন কেন্দ্রে গ্যাস সরবরাহ করছে।
এইচইউআরএল – এর অত্যাধুনিক এই তিনটি কেন্দ্র ইউরিয়া উৎপাদনে স্বনির্ভরতা অর্জনের লক্ষ্যে বন্ধ হয়ে যাওয়া ইউরিয়া উৎপাদন ইউনিটগুলির পুনরুজ্জীবনে সরকারের গৃহীত উদ্যোগের অঙ্গ হিসাবে চালু করা হবে। এই তিনটি ইউনিট পুরোদমে চালু হলে দেশে ইউরিয়া উৎপাদনের পরিমাণ বার্ষিক আরও ৩৮.১ লক্ষ মেট্রিক টন বাড়বে। এর ফলে, আত্মনির্ভর ভারত গঠনের লক্ষ্যে প্রধানমন্ত্রীর পরিকল্পনা বাস্তবায়নের লক্ষ্যে আরেক কদম অগ্রসর হওয়া যাবে। প্রস্তাবিত এই তিনটি ইউরিয়া উৎপাদন ইউনিট না কেবল কৃষকদের কাছে সারের যোগান বাড়াতে সাহায্য করবে, সেই সঙ্গে অর্থ-ব্যবস্থার অগ্রগতিতেও সহায়ক হবে। পক্ষান্তরে, সড়ক ও রেলের মতো পরিকাঠামোয় উন্নতির পাশাপাশি, অনুসারি শিল্পের বিকাশ ঘটবে এবং দেশে খাদ্য সুরক্ষার বিষয়টি আরও নিশ্চিত হবে।
এই তিনটি ইউরিয়া উৎপাদন ইউনিটে বিশ্বের সেরা প্রযুক্তি কাজে লাগানো হচ্ছে, যাতে পশ্চিমবঙ্গ ও ওডিশা সহ ৭টি রাজ্যে ইউরিয়ার চাহিদা মেটানো যায়।
CG/BD/SB
(Visitor Counter : 102
প্রধানমন্ত্রীরদপ্তর
প্রতিরক্ষা ক্ষেত্রে বিনিয়োগ এ যাবৎকালের সর্বোচ্চ মাত্রায় পৌঁছনোয় প্রশংসা প্রধানমন্ত্রীর
নয়াদিল্লি, ০১ এপ্রিল, ২০২৩
প্রধানমন্ত্রী শ্রী নরেন্দ্র মোদী ২০২২-২৩ অর্থবর্ষে দেশে প্রতিরক্ষা ক্ষেত্রে রপ্তানীর পরিমাণ এ যাবৎকালের মধ্যে সর্বোচ্চ ১৫ হাজার ৯২০ কোটি টাকায় পৌঁছনোয় প্রশংসা করেছেন।
প্রতিরক্ষা মন্ত্রী শ্রী রাজনাথ সিং – এর এই তথ্য জানিয়ে করা ট্যুইটের প্রত্যুত্তরে প্রধানমন্ত্রী বলেন, “দুর্দান্ত! ‘এক ইন ইন্ডিয়া’ প্রয়াস সফল করার ও ভারতীয় প্রতিভাকে বিশ্ব দরবারে পৌঁছে দেওয়ার এক স্পষ্টনজির। এ থেকে প্রতিরক্ষা ক্ষেত্রে বিগত কয়েক বছরে যে সংস্কার হয়েছে এবং তা থেকে প্রাপ্ত ভালো ফলাফল সুস্পষ্টভাবে ফুটে উঠেছে। ভারতকে প্রতিরক্ষা উৎপাদন হাব হিসাবে গড়ে তোলার জন্য আমাদের সরকার সবরকম সহায়তা করবে”।
PG/PM/SB
(
প্রধানমন্ত্রীরদপ্তর
রাশিয়ার রাষ্ট্রপতি ভ্লাদিমির পুতিনের সঙ্গে টেলিফোনে প্রধানমন্ত্রী শ্রী নরেন্দ্র মোদীর কথা
নয়াদিল্লি, ২০ ডিসেম্বর, ২০২১
প্রধানমন্ত্রী নরেন্দ্র মোদী আজ টেলিফোনে রাশিয়ার রাষ্ট্রপতি ভ্লাদিমির পুতিনের সঙ্গে কথা বলেন।
রাষ্ট্রপতি পুতিনের সাম্প্রতিক ভারত সফরের সময় যে সমস্ত বিষয় নিয়ে আলোচনা হয়, সে সম্পর্কে দুই নেতা আরেক প্রস্থ কথা বলেন। দুই নেতার মধ্যে টেলিফোনে আজকের এই আলোচনা রাষ্ট্রপতি পুতিনের ভারত সফরের সময় যে বিষয়গুলি নিয়ে মতবিনিময় হয়েছিল, তাকে আরও ত্বরান্বিত করবে। উল্লেখ করা যেতে পারে, রাষ্ট্রপতি পুতিনের সাম্প্রতিক ভারত সফরে প্রতিরক্ষা সহযোগিতা আরও নিবিড় করা, সার সরবরাহে সহযোগিতা, রাশিয়ার সুদূর পূর্ব প্রান্তের সঙ্গে ভারতের যোগাযোগ বৃদ্ধির মতো বিষয়গুলিকে নিয়ে কথা হয়।
ভারত-রাশিয়া বিশেষ সহযোগিতামূলক কৌশলগত অংশীদারিত্বের আওতায় সমস্ত বিষয় নিয়ে নিয়মিত যোগাযোগ রাখা, তথা দ্বিপাক্ষিক সম্পর্ককে আরও নিবিড় করার পাশাপাশি, বহুপাক্ষিক মঞ্চে পারস্পরিক আলাপ-আলোচনা ও সহযোগিতার ব্যাপারে দুই নেতাই সম্মত হয়েছেন।
CG/BD/SB
(
জাহাজচলাচলমন্ত্রক
শ্রী মানসুখ মাণ্ডব্য ড্রেজিং উপাদানের পুনর্ব্যবহারের সম্ভাবনা খুঁজে দেখার আহ্বান জানিয়েছেন
নতুন দিল্লি, ২৪ জুন, ২০২০
কেন্দ্রীয় জাহাজ চলাচল দফতরে স্বাধীন দায়িত্বপ্রাপ্ত প্রতিমন্ত্রী শ্রী মানসুখ মাণ্ডব্য ড্রেজিং উপাদানের পুনর্ব্যবহারের জন্য কেন্দ্রীয় জাহাজ চলাচল মন্ত্রক,ভারতীয় বন্দর কর্তৃপক্ষ, ভারতের অভ্যন্তরীণ জলপথ পরিবহন কর্তৃপক্ষ, পোর্ট ট্রাস্টের চেয়ারপার্সনস এবং এই ক্ষেত্রে যুক্ত বিশেষজ্ঞদের সঙ্গে আজ ভিডিও কনফারেন্সের মাধ্যমে বৈঠক করেছেন।
বৈঠকে উপস্থিত সকলের কাছ থেকে বিভিন্ন পরামর্শ গ্রহণের পর শ্রী মানসুখ মাণ্ডব্য ভারতের ড্রেজিং কর্পোরেশনকে উপকূলরেখার পাশাপাশি ভারতের নদী বন্দরগুলিতে ড্রেজিং উপাদানের পুনর্ব্যবহারের সম্ভাবনা খুঁজে দেখার নির্দেশ দিয়েছেন। তিনি বলেন, ড্রেজিং উপাদানের পুনর্ব্যবহার এমনভাবে কার্যকর করা উচিত তাতে যেন ড্রেজিংয়ের ব্যয় হ্রাস পায়।এর পাশাপাশি অভ্যন্তরীণ জলপথে জাহাজ চলাচল ও নৌ পরিষেবা যাতে বজায় থাকে সেদিকেও নজর দেওয়া প্রয়োজন।
শ্রী মাণ্ডব্য আরও বলেন ভারত সরকার সুস্থায়ী উন্নয়নের লক্ষ্য নিয়েছে।ড্রেজিং বর্জ্য পুনর্ব্যবহার করে পরিবেশবান্ধব পণ্যসমূহ যাতে তৈরি করা যায় সে দিকেও জোর দেওয়া হয়েছে। প্রধানমন্ত্রী শ্রী নরেন্দ্র মোদী ‘বর্জ্যকে সম্পদে পরিণত করা’শীর্ষক যে দৃষ্টি নিয়েছেন, এই পদক্ষেপ গ্রহণের ফলে তা বাস্তবায়িত হবে বলে মনে করা হচ্ছে।
(CG/SS
স্বরাষ্ট্র মন্ত্রক
সম্প্রীতির প্রতীক সাধক শ্রী রবিদাসজীর জন্মবার্ষিকীতে শ্রদ্ধা জানিয়েছেন কেন্দ্রীয় স্বরাষ্ট্র মন্ত্রী শ্রী অমিত শাহ
নয়াদিল্লি, ১৬ ফেব্রুয়ারি, ২০২২
কেন্দ্রীয় স্বরাষ্ট্র মন্ত্রী শ্রী অমিত শাহ সাধক পূজনীয় শ্রী রবিদাসজীর জন্মবার্ষিকীতে শ্রদ্ধা জানিয়েছেন। একগুচ্ছ ট্যুইটে শ্রী শাহ বলেছেন, “চিন্তাভাবনা ও সৃজনশীলতার মধ্য দিয়ে সমাজে আধ্যাত্মিক চেতনা জাগ্রত করতে সাধক শ্রী রবিদাসজী মানবজাতির কল্যাণের দিশা দেখিয়েছিলেন। একতা, সমতা ও কাজের প্রতি অগ্রাধিকারে তাঁর বার্তা আমাদের সর্বদাই পথ দেখাবে”।
শ্রী শাহ আরও বলেছেন, “প্রত্যেক ব্যক্তির সমানাধিকার ও ন্যায় সুনিশ্চিত করতে সাধক রবিদাসজী সারা জীবন উৎসর্গ করেছিলেন। প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকার সাধক রবিদাসজীর চিন্তাধারা বাস্তবায়নের মধ্য দিয়ে এবং সার্বিক অগ্রগতির অংশীদার করে তুলে সমাজের প্রতিটি শ্রেণীর মানুষের জীবনযাপনের মানোন্নয়নে নিরলস কাজ করে চলেছে”।
CG/BD/SB
(Visitor Counter : 105
ক্রেতা, খাদ্যএবংগণবন্টনমন্ত্রক
এক দেশ – এক রেশন কার্ড প্রকল্প
নয়াদিল্লি, ২৬ জুলাই, ২০১৯
সুনির্দিষ্ট গণবন্টন ব্যবস্থা সম্পূর্ণ কম্প্যুটার-চালিত করে সংস্কারের ধারা অব্যাহত রাখতে কেন্দ্রীয় খাদ্য ও গণবন্টন দপ্তর গণবন্টন ব্যবস্থার সসংহত পরিচালনার জন্য একটি নতুন কর্মসূচি চালু করেছে। এই কর্মসূচি ২০১৮-১৯ থেকে ২০১৯-২০ পর্যন্ত রূপায়ণের পরিকল্পনা রয়েছে। এ ধরণের কর্মসূচি রূপায়ণের উদ্দেশ্য হ’ল – ২০১৩’র জাতীয় খাদ্য সুরক্ষা আইনের আওতায় রেশন কার্ডধারীদের জন্য দেশ জুড়ে যে কোনও ন্যায্য মূল্যের দোকান থেকে রেশন কার্ড পেশ করা ছাড়াই প্রাপ্য খাদ্যশস্য সংগ্রহ করতে সাহায্য করা। এই কর্মসূচিকে কার্যকর করতে বর্তমানে চালু গণবন্টন ব্যবস্থা, রাজ্য ও কেন্দ্রশাসিত অঞ্চলের পোর্টালগুলি কেন্দ্রীয় ব্যবস্থা বা পোর্টাল একত্রীকরণের কাজ চলছে। রাজ্যসভায় আজ এক লিখিত জবাবে এই তথ্য জানিয়েছেন কেন্দ্রীয় গ্রাহক বিষয়ক, খাদ্য ও গণবন্টন প্রতিমন্ত্রী শ্রী দানভে রাওসাহেব দাদারাও।
তিনি আরও জানান, কয়েকটি রাজ্যে সুসংহত উপায়ে গণবন্টন ব্যবস্থা রূপায়ণের ক্ষেত্রে বর্তমান অগ্রগতির বিষয়টিকে বিবেচনায় রেখে সিদ্ধান্ত হয়েছে যে, শীঘ্রই পরীক্ষামূলকভাবে ন্যায্য মূল্যের দোকান থেকে রেশন কার্ড ছাড়াই প্রাপ্য খাদ্যশস্য বন্টন শুরু হবে। এর ফলে, এক রাজ্যের রেশন কার্ডধারী ব্যক্তি অন্য রাজ্যে গিয়ে রেশন তুলতে পারবেন। উল্লেখ করা যেতে পারে,বর্তমানে সারা দেশে জাতীয় খাদ্য সুরক্ষা আইনের আওতায় প্রায় ৮১ কোটি মানুষ গণবন্টন ব্যবস্থার সুযোগ-সুবিধা পাচ্ছেন। পশ্চিমবঙ্গে ৬ কোটি ১ লক্ষ ৮৪ হাজার মানুষ এই প্রকল্পে লাভবান হয়েছেন।
CG/BD/SB
(Visitor Counter : 209
প্রধানমন্ত্রীরদপ্তর
বিশ্ব বন্যপ্রাণ দিবসে বন্যপ্রাণ সংরক্ষণবিদ এবং উৎসাহীদের শুভেচ্ছা প্রধানমন্ত্রীর
নয়াদিল্লি, ৩ মার্চ, ২০২৩
প্রধানমন্ত্রী, শ্রী নরেন্দ্র মোদী বিশ্ব বন্যপ্রাণ দিবস উপলক্ষে বন্যপ্রাণ সংরক্ষণবাদী এবং উত্সাহীদের শুভেচ্ছা জানিয়েছেন।
প্রধানমন্ত্রী তাঁর ট্যুইটে বলেন;
“বিশ্ব বন্যপ্রাণ দিবসে, বন্যপ্রাণ প্রেমীদের এবং যারা বন্যপ্রাণ সংরক্ষণে কাজ করছেন তাদের শুভেচ্ছা। প্রাণীর আবাসস্থল রক্ষা করা আমাদের জন্য একটি প্রধান লক্ষ্য এবং এই ক্ষেত্রে আমরা ভালো ফলাফল দেখতে পাচ্ছি। এই বছরটি আমরা আমাদের দেশে চিতাদের স্বাগত জানিয়েছি তাই এই বছরটি সর্বদাই বিশেষ গুরুত্বের সঙ্গে স্মরণ করা হবে!”
PG/PM/NS
(
প্রতিরক্ষামন্ত্রক
নৌ-বাহিনীর ডরনিয়ার বিমানের আকাশপথে সমীক্ষা – পুরীর আশপাশে ব্যাপক ক্ষয়ক্ষতির ছবি
নয়াদিল্লি, ৬ মে, ২০১৯
পুরী লাগোয়া উপকূল অঞ্চলে আছড়ে পড়া মারাত্মক তীব্র সামুদ্রিক ঘুর্ণিঝড় ‘ফণী’র প্রভাবে পুরী ও আশপাশের এলাকায় বহু গাছ পড়ে যাওয়ার ছবি পাওয়া গেছে। সামুদ্রিক ঘুর্ণিঝড় ‘ফণী’র প্রভাব নিরূপণে নৌ-বাহিনীর ডরনিয়ার যুদ্ধবিমানকে সমীক্ষার কাজে মোতায়েন করা হয়। এই যুদ্ধবিমান থেকে পাওয়া ছবিতে ব্যাপক ক্ষয়ক্ষতির প্রমাণ মিলেছে। ছবিতে আরও দেখা গেছে, পুরীর সঙ্গে যোগাযোগ রক্ষাকারী বিভিন্ন সড়কে গাছ ও বিদ্যুতের খুঁটি পড়ে গিয়ে সাময়িকভাবে রাস্তা বন্ধ হয়ে গেছে। এমনকি, পুরী রেল স্টেশনের ছাদের একাংশ ব্যাপক এই ঘুর্ণিঝড়ে উড়ে গেছে। পুরী ও চিলকা হ্রদের মাঝামাঝি নিচু এলাকাগুলি প্লাবিত হয়েছে। সমীক্ষার সময় যুদ্ধবিমানের পাইলটরা ৫০ নট গতিতে হাওয়া বইছে বলেও লক্ষ্য করেছেন। এছাড়াও, সমীক্ষার সময় তোলা একাধিক ছবি ত্রাণ ও পুনর্বাসনমূলক কাজে পরিকল্পনা প্রণয়নের জন্য রাজ্যের প্রশাসনিক আধিকারিকদের বিনিময় করা হচ্ছে।
CG/BD/DM
(Visitor Counter : 78
প্রধানমন্ত্রীরদপ্তর
ভারতীয় ক্রিকেট দলের সাম্প্রতিক জয় যুব সম্প্রদায়ের জন্য অনুপ্রেরণার বার্তা নিয়ে এসেছে
নয়াদিল্লী, ২২ জানুয়ারি, ২০২১
প্রধানমন্ত্রী শ্রী নরেন্দ্র মোদী বলেছেন, আত্মনির্ভর ভারতের জন্য সবথেকে বড় পরিবর্তন হল আজকের যুব সম্প্রদায়ের মানসিকতা, যা সহজাত প্রবৃত্তি ও সক্রিয়তার সঙ্গে সাযুজ্য রেখে চলে। শ্রী মোদী আজ ভিডিও কনফারেন্সের মাধ্যমে আসামের তেজপুর বিশ্ববিদ্যালয়ের অষ্টাদশ সমাবর্তনে ভাষণ দিচ্ছিলেন।
প্রধানমন্ত্রী আত্মনির্ভর ভারত অভিযানের বিষয়ে সমাবর্তনে বিস্তারিত জানিয়েছেন। তিনি বলেছেন এই অভিযান সম্পদ, পরিকাঠামো, প্রযুক্তি, অর্থনীতি ও কৌশলগত দিকের পরিবর্তন ঘটাবে যার মধ্য দিয়ে আজকের যুব সম্প্রদায়ের মানসিকতা যা সহজাত প্রবৃত্তি ও সক্রিয়তার সঙ্গে সাযুজ্য রেখে চলবে।
শ্রী মোদী বলেছেন, আজ ভারতের যুব সম্প্রদায় বিভিন্ন চ্যালেঞ্জ দারুণভাবে গ্রহণ করছে। এই বিষয়ে ব্যাখ্যা করতে গিয়ে তিনি ভারতীয় তরুণ ক্রিকেটারদের অস্ট্রেলিয়া সাফল্যের কথা উল্লেখ করেছেন। ভারতীয় ক্রিকেট দল নানা চ্যালেঞ্জের সম্মুখীন হয়েছিল। তারা শোচনীয় পরাজয় বরণ করেছিল। তা সত্ত্বেও দ্রুত পরিস্থিতি সামলে নিয়ে পরের ম্যাচেই তারা বিজয়ী হয়েছেন। আহত হওয়া সত্ত্বেও খোলোয়াড়রা তাদের জেদ দেখিয়েছেন। কঠিন পরিস্থিতিতে হতাশ হওয়ার বদলে নতুন সমাধান খুঁজে বের করে তারা চ্যালেঞ্জের দিকে এগিয়ে গেছেন। তাঁদের অভিজ্ঞতা ছিল না, কিন্তু মনোবল ছিল তুঙ্গে। আর এইভাবেই তাঁরা সুযোগকে কাজে লাগিয়েছেন। তাঁরা তাঁদের মেধা এবং মানসিকতা দিয়ে ভালো একটি দলকে পরাজিত করেছেন।
প্রধানমন্ত্রী জোর দিয়ে বলেছেন, আমাদের খেলোয়াড়দের এই নজরকাড়া সাফল্য শুধুমাত্র খেলাধুলোর জগতেই সীমাবদ্ধ নয়। জীবনের নানা ক্ষেত্রে কার্য সম্পাদনার জন্য শিক্ষার বিষয় তিনি উল্লেখ করেছেন। প্রথমত আমাদের ক্ষমতার ওপর নিজের বিশ্বাস ও আস্থা থাকতে হবে ; দ্বিতীয়ত ইতিবাচক মানসিকতার সাহায্যে ইতিবাচক ফলাফলের দিকে এগিয়ে যেতে হবে। তৃতীয় এবং সবথেকে গুরুত্বপূর্ণ শিক্ষা হল যদি কারুর কাছে দুটি উপায় থাকে- একটি নিরাপদ এবং অন্যটি জেতার ক্ষেত্রে কঠিন পথ অতিক্রম করতে হবে, সেক্ষেত্রে জয়ের জন্য ওই পথেই এগিয়া যাওয়া দরকার। কখনও ব্যর্থ হলে তাতে ক্ষতি নেই এবং যেকোন ঝুঁকি নেওয়ার থেকে পিছিয়ে আসা উচিত নয়। আমাদের ভয়শূন্য ও সক্রিয় হতে হবে। যদি আমরা ব্যর্থতার ভয়কে ও অহেতুক চাপকে অতিক্রম করতে পারি তাহলে আমরা ভয়মুক্ত হবো। নতুন এই ভারত লক্ষ্যপূরণে আস্থাবান এবং উৎসর্গকৃত। আজ শুধুমাত্র ক্রিকেটের মাঠেই এর প্রমাণ পাওয়া যাচ্ছেনা, এই ছবি চারদিকে দেখা যাচ্ছে বলে প্রধানমন্ত্রী ছাত্রছাত্রীদের বলেছেন।